open-index/open-wikipedia-markdown huggingface dataset:
ისაია ფურცელაძე

**ისაია იოველის ძე ფურცელაძე** (დ. 1851, სოფ. მერეთი, ახლანდელი გორის მუნიციპალიტეტი — გ. 1924) — ქართველი აგრონომი (მეხილე), მემამულე, საზოგადო მოღვაწე (სახალხო მასწავლებელი) და საქართველოში მეხილეობის ერთ-ერთი პიონერი. ქართველთა შორის წერა-კითხვის გამავრცელებელი საზოგადოების ნამდვილი წევრი (1900–1918).

## ბიოგრაფია 
აგრონომიული  განათლება საფრანგეთში მიიღო; შემდეგ საქართველოში დაბრუნდა, ჩამოიტანა ხეხილის ახალი ჯიშები და ნამყენები და თავის სოფელში, საგვარეულო კარმიდამოში ხეხილის ბაღების გაშენება დაიწყო. იმდროინდელ პრესაში შემონახულია ინფორმაცია ისაია ფურცელაძის ხეხილის ბაღებზე, სანერგე მეურნეობასა და სამეურნეო სკოლაზე:

მან ხეხილის ბაღები მერეთის ერთ-ერთუბანში, ხაშილაურში გააშენა. თანასოფლელებს ნერგებს უფასოდ ურიგებდა. საქართველოში საბჭოთა ხელისუფლების დამყარების შემდეგ, მისი ბაღები კოლმეურნეობის გამხდარა.

მის სახელს უკავშირდება ისეთი ახალი ჯიშების გამოყვანა, რომლებსაც დღესაც აშენებენ; მას ხეხილის ბაღში 200-მდე ჯიში ჰქონდა დარგული: მსხლის ჯიშები — ჟოზეფინა დე-მალინ, მადამ დიუპუი, შარლ კონიე, ბერგამოტ ესპერინა (მსხალი), ვაშლისა — ბანანი, ლანზბერგის რენეტი, ვაგნერის რენეტი, ედელბემერი (ტიროლისა). ვაშლის სხვადასხვა ჯიშის დამყნობით „მერეთულა“ გამოიყვანა.

ისაია ფურცელაძის საფლავი მის მიერ გაშენებული ბაღების ტერიტორიაზე მდებარეობს.

## სქოლიო 
კატეგორია:დაბადებული 1851
კატეგორია:გორის მუნიციპალიტეტში დაბადებულები
კატეგორია:გარდაცვლილი 1924
კატეგორია:ქართველი აგრონომები
კატეგორია:ქართველი საზოგადო მოღვაწეები
ისაია
კატეგორია:ქართველთა შორის წერა-კითხვის გამავრცელებელი საზოგადოების წევრები
შარლოტ კუპერი (ჩოგბურთელი)

**შარლოტ კუპერი** (დ. 22 სექტემბერი, 1870 — გ. 10 ოქტომბერი, 1966) — ინგლისელი ქალი ჩოგბურთელი, რომელმაც უიმბლდონის ჩემპიონატის ტიტული ხუთჯერ მოიპოვა და 1900 წელს გახდა ოლიმპიური ჩემპიონი. 1900 წლის 11 ივლისს პარიზში გამარჯვების შემდეგ, იგი გახდა პირველი ქალი ოლიმპიური ჩოგბურთის ჩემპიონი.

## ადრეული ცხოვრება და კარიერა
შარლოტა კუპერი  დაიბადა 1870 წლის 22 სექტემბერს ილინგში, მიდლსექსში, ინგლისში, ჰენრი კუპერის უმცროსი ქალიშვილი. მან ჩოგბურთის თამაში ისწავლა ილინგის ტენისის კლუბში, პირველად ჰ. ლოურენსის მწვრთნელობით, შემდეგ კი ჩარლზ მარტინის და ჰაროლდ მაჰონის. 1893-1917 წლებში მან მონაწილეობა მიიღო უიმბლდონის 21 ტურნირში. მისი პირველი გამოჩენისას მოახერხა რომ ტურნირის ნახევარფინალში გასულიყო, ნახევარფინალში დამარცხდა ბლანშ ბინგლისთან. თავისი პირველი ტიტული 1895 წელს მოიგო, ჰოლდენ ჯექსონი დაამარცხა All-Comers-ის ტურნირის ფინალში.1896 წელს მან წარმატებით დაიცვა ტიტული  ალისა სიმპსონ პიკერინგის წინააღმდეგ. 1897-1901 წლებში შორის ტიტულები გაიყო კუპერსა (1898, 1901) და ბინგლი ჰილარდს (1897, 1899, 1900) შორის. 1908 წელს მან მოიგო თავისი ბოლო ტიტული, როდესაც მან დაამარცხა აგნეს მორტონი All-Comers-ის ფინალში, შვიდწლიანი შესვენების შემდეგ და 37 წლის ასაკში.

შარლოტამ ერთეულთა თანრიგის ტიტული მოიპოვა ირლანდიის ჩოგბურთის ჩემპიონატებზე 1895 და 1898 წლებში, იმ დროისთვის პრესტიჟულ ტურნირზე. 1900 წლის ზაფხულის ოლიმპიადაზე, სადაც ქალებმა პირველად მიიღეს მონაწილეობა, შარლოტამ მოიგო ერთეულთა თანრგის ტურნირი. 1900 წლის 11 ივლისს ფინალში დაამარცხა ჰელინ პრევოსტი და გახდა პირველი ქალი ოლიმპიური ჩოგბურთის ჩემპიონი. Reginald Doherty– სთან ერთად წყვილთა თანრიგში მოიგო ფინალი ჰელინ პრევოსტთან და ჰაროლდ მაჰონიასთან . 1901 წელს მან მოიგო ერთეულთა თანრიგის ტიტული გერმანიაში, ხოლო 1902 წელს მან მოიგო შვეიცარიის ჩემპიონატი. აქტიურ სპორტულ ცხოვრებას 1950 წლამდე ეწეოდა.

1901 წლის 12 იანვარს იგი დაქორწინდა ადვოკატ ალფრედ სტერიზე, რომელიც გახდა ჩოგბურთის ასოციაციის პრეზიდენტი. მათ შეეძინათ ორი შვილი: რექსი (დაიბადა 1903), რომელიც იყო ინგლისის კლუბის ვიცე-თავმჯდომარე 15 წლის განმავლობაში 1960-იან და 1970-იან წლებში და გვენი (დაიბადა 1905 წელს), ჩოგბურთელი, რომელიც მონაწილეობდა უიმბლდონში და თამაშობდა ბრიტანეთის უიტმენის თასის გუნდში.

კუპერი, რომელიც ყრუ იყო 26 წლის ასაკიდან, გარდაიცვალა 1966 წლის 10 ოქტომბერს 96 წლის ასაკში, შოტლანდიაში, ჰელენსბურგში.

იგი 2013 წელს შეიყვანეს ჩოგბურთის დიდების საერთაშორისო დარბაზში.

## რესურსები ინტერნეტში
* 
*სტატისტიკა

## სქოლიო 
კატეგორია:დაბადებული 1957
კატეგორია:დაბადებული 27 ნოემბერი
კატეგორია:გარდაცვლილი 18 სექტემბერი
კატეგორია:გარდაცვლილი 1939
კატეგორია:ბრიტანელი ჩოგბურთელები
პეიტონ ლისტი

**პეიტონ ლისტი** (; დ. 8 აგვისტო, 1986 სწავლობდა სკოლამდელ დაწესებულება სიდარკროფტში, შემდეგ კი როლანდ-პარკის სკოლაში განაგრძო სწავლა. სწავლობდა ბალეტს, ბალეტის ამერიკულ სკოლაში, ნიუ-იორკში. ცოტა ხნის შემდეგ მან სერიალი დატოვა, ხოლო შემდეგ მონაწილეობა მიიღო სერიალ „სმოლვილში“, როგორც ლუსი ლეინი. 2010 წელს იგი გადაიღეს შემდეგ სერიალებში: „უკვალოდ“, „დანაშაულის ადგილი:მიამი“, „დანაშაულის ადგილი:ნიუ-იორკი“, „ერთი ხის ბორცვი“ და სხვა. 

2006 წელს ლისტი რეგულარულად იღებდა მონაწილეობას, NBC-ს დრამა სერიალ „Windfall“-ში. სერიალის გადაღება პირველი სეზონის გამოშვების შემდეგ შეწყდა, ხოლო პეიტონმა განმეორებადი როლი ABC-ს პროგრამა „Day Break“-ში შეასრულა. 2007 წელს, იგი გადაღებული იქნა ABC-ს სერიალ „Big Shoots“-ში, სადაც მან ქემერონ ქოლინსვორთის როლით ითამაშა, ამ სერიალის გადაღებაც 1 წლის შემდეგ შეწყდა. იგი ასევე გადაღებულია რამდენიმე სატელევიზიო შოუში, მათ შორისაა: „მთვარის შუქი“, „აჩრდილებთან მოსაუბრე“, „დანაშაულის ადგილი:ლას ვეგასი“, „მონქი“, „ჰავაის პოლიცია“, „ტყუილების სახლი“. 2008 წლიდან 2013 წლის ჩათვლით, მას განმეორებადი როლები ჰქონდა AMC-ს სერიალ „შეშლილებში“. 2009 წლიდან 2010 წლამდე, ნიკოლ კირბის როლით თამაშობდა, ABC-სერიალში „გაიხსენო მომავალში”. პეიტონ ლისტი ასევე გადაღებულია რამდენიმე ფილმში, მათ შორისაა: „ყველა დროის დიდებული თამაში“ (2005), „Shuttle“ (2008), „შეხვედრა ბოროტებასთან“ (2011). 

2013 წელს, პეიტონმა კარა კობურნის როლით, The CW-ს სერიალ „მომავლის ადამიანებში“ მიიღო მონაწილეობა. სერიალის გადაღება პირველი სეზონის გადაღების შემდეგ შეწყდა. ამავე წელს, იგი გამოჩნდა CW-ს სერიალ, „ფლეშში“, და ABC-ს სერიალ „სისხლი და ნავთობი“-ში. 

2016 წელს იგი გადაღებული იქნა CW-ს სამეცნიერო მისტიურ, სატელევიზიო დრამა სერიალში, სახელად „სიხშირე“, სადაც მან მთავარი როლი მოირგო. 2017 წლის ოქტომბერს Fox-ის დრამა სერიალ „გოთემში“, მან ივი პიპერის როლი შეასრულა.

## სქოლიო 
კატეგორია:ამერიკელი მსახიობები
კატეგორია:დაბადებული 1986
კატეგორია:დაბადებული 8 აგვისტო
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
ლორა პრეპონი

**ლორა პრეპონი** (; დ. 7 მარტი, 1980, ნიუ-ჯერსი, აშშ) — ამერიკელი მსახიობი. მან სახელი გაითქვა ფილმში „კარლა“ შესრულებული კარლა ჰომოლკის, ასევე სერიალ „70-იანების შოუში“ შესრულებული დონა პინკიოტისა და სერიალ „ახლა ნარინჯისფერია ყველაზე მოდურში“ შესრულებული ალექს ვოსის როლებით.

## ბავშვობა და განათლება 
ლორა პრეპონი დაიბადა 1980 წლის 7 მარტს ნიუ ჯერსიში. იგი არის ქირურგი ორთოპედის, მაიკლ პრეპონისა და მისი ცოლის, სკოლის მასწავლებელ მარჯერი კოლის შვილი. 1993 წელს, როდესაც ლორა 13 წლის იყო, მამამისი გულის ოპერაციის დროს გარდაიცვალა 49 წლის ასაკში.

საშუალო განათლება ჰილის რეგიონალურ სკოლაში მიიღო, რის შემდეგაც სწავლა ნიუ იორკის უნივერსიტეტში განაგრძო სამსახიობო მიმართულებით. 2005 წელს ანიმაციურ ფილმში „ამერიკელი მამიკო!“ გაახმოვანა ჰაილი სმიტის პერსონაჟი. 2009-2010 წლებში მონაწილეობდა სერიალში „როგორ შევხვდი დედათქვენს“, სადაც იგი სერიალის მთავარი გმირის, ტედ მოსბის კოლეჯის დროინდელ შეყვარებულ კარენს განასახიერებდა. 

მისი მრავალი ფილმიდან განსაკუთრებულად ცნობილებია: რომანტიკული დრამა „მოდი დილით ადრე“ (2006), კომედია „დაწექი საყვარელო“ (2012), თრილერი „გოგონა მატარებელში“ (2016) და დრამა „გმირი“ (2017).

ლორა პრეპონისათვის განსაკუთრებული პოპულარობისა და აღიარების მომტანი აღმოჩნდა Netflix-ის სერიალში „ახლა ნარინჯისფერია ყველაზე მოდური“ შესრულებული პატიმარ ალექს ვოსის როლი. სერიალის გადაღებები 2013-2019 წლებში მიმდინარეობდა და მოგვითხრობს ლიჩფილდის ქალთა ციხეში მიმდინარე მოვლენებსა და მისი პატიმრების ისტორიას. ლორას პერონაჟი ალექსი ნარკოდილერს განასახიერებს, რომელსაც რომანი აქვს სერიალის მთავარ გმირ პაიპერ ჩეპმენთან (მის როლს ტეილორ შილინგი ასრულებს). 

## პირადი ცხოვრება 
ლორა პრეპონი მრავალი წლის განმავლობაში ხვდებოდა მსახიობ სკოტ მაიკლ ფოსტერს, რომელსაც 2013 წელს დაშორდა. ამის შემდეგ მან ურთიერთობა დაიწყო ასევე მსახიობ ბენ ფოსტერთან, რომლისგანაც დაფეხმძიმდა და 2017 წლის აგვისტოში გოგონა გააჩინა, სახელად ელა. ამავე წლის სექტემბერში მან ინტერვიუ ჩაწერა, თუ როგორია იყო „მომუშავე დედა“. 2018 წლის ივნისში პრეპონი და ფოსტერი დაქორწინდნენ. 2019 წლის 24 ოქტომბერს ლორამ ტელევიზიის საშუალებით გამოაცხადა, რომ წყვილი მეორე ბავშვს ელოდება. 

## რესურსები ინტერნეტში 
## სქოლიო 
კატეგორია:დაბადებული 7 მარტი
კატეგორია:დაბადებული 1980
კატეგორია:ამერიკელი ქალი მსახიობები
კატეგორია:XX საუკუნის ამერიკელი ქალი მსახიობები
კატეგორია:ცოცხალი ადამიანები
დონა სტრიკლენდი

**დონა თეო სტრიკლენდი** (; დ. 27 მაისი, 1959, გველფი, ონტარიო, კანადა) — კანადელი ფიზიკოსი, ნობელის პრემიის ლაურეატი ფიზიკის დარგში (2018, არტურ ეშკინთან და ჟერარ მურუსთან ერთად). სტრიკლენდმა და მურუმ პრემია მიიღეს ჩირპირებული იმპულსების გაძლიერების (chirped pulse amplification, CPA) მეთოდის შექმნისთვის. ამ მეთოდით შესაძლებელია მაღალი ენერგიის მქონე მოკლე ლაზერის პულსების მიღება. მარი კიურის (1903) და მარი გეპერტ-მაიერის (1963) შემდეგ გახდა მესამე ქალი, რომელიც დაჯილდოვდა ნობელის პრემიით ფიზიკის დარგში. 
## ბიოგრაფია 
დონა სტრიკლენდი დაიბადა 1959 წელს ქალაქ გველფში (ონტარიო, კანადა). მამა იყო ელექტროინჟინერი, დედა — ინგლისურის მასწავლებელი. დაამთავრა მაკმასტერის უნივერსიტეტის (ჰამილტონი, ონტარიო) საბაკალავრო პროგრამა საინჟინრო ფიზიკაში 1981 წელს, შემდეგ დოქტურანტურა ჟერარ მურუს ხელმძღვანელობით როჩესტერის უნივერსიტეტში (როჩესტერი, ნიუ იორკი, აშშ) 1989 წელს. განსაკუთრებით დაინტერესებული იყო ოპტიკური ფიზიკის მიმართულებით. 1988 წლიდან 1991 წლამდე იყო კანადის ეროვნული კვლევითი საბჭოს ასოცირებული მკვლევარი, 1991 წლიდან 1992 წლამდე კი მუშაობდა ლივერმორის (კალიფორნია, აშშ) ეროვნული ლაბორატორიის ლაზერის განყოფილებაში. 1992 წლიდან 1997 წლამდე იყო პრინსტონის უნივერსიტეტის ფოტონიკისა და ოპტიკურ-ელექტრონული მასალების მაღალტექნოლოგიური ცენტრის ტექნიკური გუნდის წევრი. 1997 წლიდან მუშაობს ოპტიკური ფიზიკის მიმართულებით ვატერლოოს უნივერსიტეტში (ვატერლოო, ონტარიო), სადაც ჯერ ასოცირებული, შემდეგ კი სრული პროფესორის პოზიცია მიიღო. უკანასკნელ პოზიციაზე განაცხადი მხოლო ნობელის პრემიის მიღების შემდეგ შეიტანა.

დონა სტრიკლენდს ჰყავს მეუღლე, ელექტროინჟინერი დუგლას დიკაარი და ორი შვილი, რომელთაგან ქალიშვილმა ჰანამ აირჩია ასტროფიზიკოსის, ვაჟმა ადამმა კი სამსახიობო კარიერა. ეწინააღმდეგება მეცნიერებაში გენდერული როლების ხაზგასმას და ერთ-ერთ ინტერვიუში განაცხადა: „საკუთარ თავს მივიჩნევ მეცნიერად და არა ქალად მეცნიერებაში“.

## სქოლიო
კატეგორია:დაბადებული 1959
კატეგორია:დაბადებული 27 მაისი
კატეგორია:კანადელი ფიზიკოსები
კატეგორია:ნობელის პრემიის ლაურეატები ანბანის მიხედვით
კატეგორია:ნობელის პრემიის ქალი ლაურეატები
კატეგორია:სამეფო საზოგადოების ქალი წევრები
კატეგორია:ცოცხალი ადამიანები
გივი მაჭარაშვილი

**გივი მაჭარაშვილი** (დ. 17 ივნისი, 1997, მცხეთა, საქართველო) — ქართველი თავისუფალი სტილით მოჭიდავე. 2024 წლის ოლიმპიური თამაშების ვერცხლის პრიზიორი. ევროპის სამგზის ჩემპიონი (2023, 2024, 2025). მსოფლიო ჩემპიონატის ორგზის ბრინჯაოს პრიზიორი (2022, 2023). საქართველოს ჩემპიონატის ვერცხლის პრიზიორი (2019, 87 კგ). მსოფლიოს ჩემპიონი ჭაბუკებს შორის (2014, 100 კგ). ევროპის ჩემპიონი ახალგაზრდებს შორის (2017, 96 კგ) და ბრინჯაოს პრიზიორი (2013, 100 კგ). ევროპის ჩემპიონატის ბრინჯაოს პრიზიორი ჭაბუკებს შორის (2014, 100 კგ). ახალგაზრდებს შორის მსოფლიოს (2017, 96 კგ) და ევროპის ჩემპიონატების (2016, 96 კგ) ვერცხლის პრიზიორი, 23-წლამდელებს შორის ევროპის ჩემპიონი (2017, 97 კგ) და ბრინჯაოს პრიზიორი (2016, 97 კგ). 

## საერთო შედეგები 
## რესურსები ინტერნეტში 
* გივი მაჭარაშვილი — ქართული სპორტი

## სქოლიო
კატეგორია:დაბადებული 17 ივნისი
კატეგორია:დაბადებული 1997
კატეგორია:მცხეთის მუნიციპალიტეტში დაბადებულები
კატეგორია:ქართველი მოჭიდავეები თავისუფალ სტილში
კატეგორია:2024 წლის ზაფხულის ოლიმპიური თამაშების მედალოსნები
კატეგორია:ცოცხალი ადამიანები
Apache NiFi

**Apache NiFi** — მონაცემთა ნაკადის მართვის პროგრამული უზრუნველყოფა ღია კოდით, რომელიც განკუთვნილია დანაწილებულ გარემოში პროგრამულ სისტემებს შორის მონაცემთა ნაკადების ავტომატიზაციისათვის. პროექტს უძღვება Apache Software Foundation. NiFi დაფუძნებულია აშშ-ის ეროვნული უსაფრთხოების სააგენტოში შემუშავებულ პროგრამაზე NiagaraFiles, რომლის სახელი ასევე ასახულია პროექტის თანამედროვე სახელწოდებაში. 2014 წელს ეროვნული უსაფრთხოების სააგენტომ საკუთარი ტექნოლოგიების ტრანსფერის პროგრამის ფარგლებში, პროექტი NiagaraFiles გახსნა საზოგადოებისთვის და ღია კოდი გადასცა თავისუფალი პროგრამული უზრუნველყოფის ფონდს Apache.

პროგრამის დიზაინი დაფუძნებულია ნაკადზე-დაფუძნებული პროგრამირების მოდელზე და იძლევა ისეთ შესაძლებლობებს, როგორიცაა მუშაობა უშუალოდ კლასტერში, უსაფრთხოება TLS დაშიფვრით, გაფართოებადობა (მომხმარებელს აქვს საშუალება დაწეროს საკუთარი პროგრამა მისი შესაძლებლობების გასაფართოვებლად) და გაუმჯობესებული გამოყენებადობის საშუალებები, როგორიცაა პორტალი, რომელიც მოსახერხებელია ნაკადის ქცევის ვიზუალური დათვალიერებისა და რედაქტირებისათვის.

პროგრამული უზრუნველყოფის შემუშავებისა და კომერციული მხარდაჭერის შეთავაზება ბაზარზე ამჟამად აქვს Hortonworks (გაერთიანებულია Cloudera-ში), რომელმაც NiFi-ს შექმნელი Onyara Inc შეიძინა.

## კომპონენტები 
300px|მინი|მარცხნივ|Apache NiFi-ის პროგრამული კომპონენტების დიაგრამა
NiFi არის Java-ზე დაწერილი პროგრამული უზრუნველყოფა, რომელიც ეშვება Java-ს ვირტუალურ მანქანაში, ჰოსტ-სერვერზე. NiFi-ს გამორჩეული კომპონენტებია:
*Web Server (ვებ-სერვერი) — HTTP-ზე დაფუძნებული კომპონენტი, რომელიც გამოიყენება პროგრამის ვიზუალური მართვისთვის და მასში მიმდინარე ხდომილებებზე დასაკვირვებლად
*Flow Controller (ნაკადის მაკონტროლებელი) — მუშაობს როგორც NiFi-ს ქცევითი ტვინი. აკონტროლებს NiFi-ს გაფართოებების მუშაობას და ადგენს მისთვის რესურსების განაწილებას განაწილებას.

*Extensions (გაფართოებები) — სხვადასხვა პლაგინები, რომელიც საშუალებას აძლევს NiFi-ს იურთიერთოს სხვადასხვა სახის სისტემასთან
*FlowFile repository (FlowFile-ის რეპოზიტორიუმი) — გამოიყენება NiFi-ს მიერ, მიმდინარე აქტიური FlowFile-ის ან სისტემებს შორის სამოძრაოდ NiFi-ის დამხმარე ინფორმაციის სტატუსის მხარდაჭერისა და მასზე დაკვირვებისთვის.
*Content repository (კონტენტენტის რეპოზიტორიუმი — ტრანზიტული მონაცემების სანახი
*Provenance repository — სისტემაში გამავალი მონაცემების ნაკადის წარმომავლობის შესახებ მონაცემების სანახი.

## Apache NiFi-ის ქვეპროექტები 
*Apache NiFi Registry
*MiNiFi
*Flow Design System (FDS)
## კომერციულ პროდუქტში ინტეგრაცია 
2017 წლის თებერვალში Hewlett Packard Enterprise-ის SecureData, რომელიც განკუთვნილია Hadoop და IoT პროგრამული უზრუნველყოფისათვის, გახდა ინდუსტრიაში პირველი კომერციული პროდუქტი, რომელშიც ინტეგრირებულია NiFi.

## სქოლიო 
კატეგორია:Apache Software Foundation-ის პროექტები
ზვიად პატარიძე

**ზვიად პატარიძე** (22 მარტი, 1997, ქუთაისი) — ქართველი სპორტსმენი (ბერძნულ-რომაული ჭიდაობა), ჭაბუკებს შორის მსოფლიოს (2014, 120 კგ) და ევროპის (2014, 100 კგ) ჩემპიონი. ჭაბუკებს შორის ევროპის ჩემპიონატის ბრინჯაოს პრიზიორი (2013, 100კგ). ახალგაზრდებს შორის სამგზის მსოფლიოსა (2015, 2016, 2017; 120 კგ) და სამგზის ევროპის (2015, 2016, 2017; 120 კგ) ჩემპიონი. 23-წლამდელებს შორის ევროპის ჩემპიონატის ბრინჯაოს პრიზიორი (2017, 130 კგ) და 23-წლამდელებს შორის მსოფლიოს ჩემპიონატის ვერცხლის პრიზიორი (2017, 130 კგ).

## საერთო შედეგები 
## რესურსები ინტერნეტში 
* ზვიად პატარიძე  — ქართული სპორტი

კატეგორია:დაბადებული 22 მარტი
კატეგორია:დაბადებული 1997
კატეგორია:ქუთაისში დაბადებულები
კატეგორია:ქართველი მოჭიდავეები ბერძნულ-რომაულ სახეობაში
მელისა რაუჩი

**მელისა რაუჩი** (; დ. 23 ივნისი, 1980, ნიუ-ჯერსი, აშშ) – ამერიკელი მსახიობი. მან პოპულარობა CBS-ის სრიალ „დიდი აფეთქების თეორიაში“ შესრულებული ბერნადეტ როსტენკოვსკი-ვოლოვიცის როლით მოიპოვა. ამ როლის გამო იგი 2013 წელს ნომინირებული იყო კრიტიკოსთა რჩეულის ჯილდოზე კომედიურ სერიალში შესრულებული საუკეთესო ქალის როლისათვის.

## ბავშვობა და განათლება 
მელისა რაუჩი დაიბადა ნიუ-ჯერსის შტატის ქალაქ მალბორო თაუნში, აშშ-ში. მისი მშობლები სიუზენ და დევიდ რაუჩები არიან, ასევე ჰყავს ერთი ძმა, ბენ რაუჩის სახით, რის შემდეგაც უმაღლესი განათლება ნიუ-იორკში Marymount Manhattan College-ში მიიღო. 

## კარიერა 
მისი სატელევიზიო დებიუტი კომპანია VH1-ის სერიალ „საუკეთესო კვირაში“ შედგა. 2009 წლიდან იგი კომპანია CBS-ის სერიალ „დიდი აფეთქების თეორიაში“ ბერნადეტ როსტენკოვსკის როლზე დაამტკიცეს. სერიალში იგი პენის თანამშრომლის როლში აიყვანეს, რომელიც ჩიზქეიქის კაფეში მუშაობდა მიმტანად. მოგვიანებით მისი შესრულებული როლი ძალიან მოეწონათ და ბერნადეტი მუდმივ პერსონაჟად აქციეს, მის სერიალში დასატოვებლად კი ბერნადეტი ერთ-ერთ მთავარ გმირზე, ჰოვარდ ვოლოვიცზე ჯერ დანიშნეს, შემდეგ კი დააქორწინეს. მოგვიანებით ბერნადეტსა და ჰოვარდს ორი შვილი შეეძინათ და ბერნადეტმაც ახალი, წარმატებული სამუშაო იშოვა. სერიალის გადაღებები 2019 წელს დასრულდა. 2011 წელს მელისა ბერნადეტის როლისათვის ნომინირებული იყო ტელემსახიობთა გილდიის ჯილდოზე კომედიურ ჟანრში შესრულებული ანსამბლური როლისათვის. 2013 წელს ნომინირებული იყო კრიტიკოსთა რჩეულის ჯილდოზე კომედიურ სერიალში შესრულებული საუკეთესო ქალის როლისათვის

მის სხვა სამსახიობო წარმატებებს მიეკუთვნება 2010 წელს სერიალ „ნამდვილ სისხლში“ შესრულებული სამერის როლი, ასევე სერიალ „ოფისში“ შესრულებული კეით დიუკის როლი, ასევე ფილმები: „კეთი&კიმი“, „სწორი და არასწორი“ და „მე შენ მიყვარხარ, კაცო“.

2011 წლიდან იგი მონაწილეობდა კომედიური ჟანრის სერიალში „უნამდვილესი ნამდვილი დიასახლისები“. იგი ასევე არის ფილმ „ბრონზას“ თანა-პროდიუსერი ანაბელ გრეგორისთან ერთად. 

2017 წელს მელისამ გაახმოვანა ჰარლი ქუინი ანიმაციურ ფილმში „ბეტმენი და ჰარლი ქუინი“. ასევე მან გაახმოვანა „Light Riders-ი“ ანიმაციურ ფილმში „Blaze and the Monster Machines“

## პირადი ცხოვრება 
2007 წლიდან მელისა რაუჩი დაქორწინებულია მწერალ უინსტონ ბიეგელზე, რომელიც ქორწინების შემდეგ მელისას გვარზე გადავიდა. 2017 წლის 11 ივლისს რაუჩმა დაანონსა, რომ ორსულად იყო, რა დროსაც განაცხადა, რომ ეს რიგით მეორე ორსულობა იყო და პირველის დროს მუცელი მოეშალა. 2017 წლის 4 დეკემბერს მან გოგონა გააჩინა, სახელად სადია.

აღსანიშნავია, რომ სერიალ „დიდი აფეთქების თეორიისათვის“ მან ხმა სპეციალურად დაიწვრილა და ამისათვის სპეციალური კურსებიც გაიარა, განსაკუთრებით საინტერესო კი ის ფაქტია, რომ სერიალში მისი „უცნობი“ დედამთილს, მისის ვოლოვიცს მელისას ნამდვილი მამა ახმოვანებს. 

## რესურსები ინტერნეტში 
## სქოლიო 
კატეგორია:დაბადებული 23 იანვარი
კატეგორია:დაბადებული 1980
კატეგორია:ამერიკელი ქალი მსახიობები
კატეგორია:რეჟისორები ანბანის მიხედვით
კატეგორია:ცოცხალი ადამიანები
გურამ საღარაძე (სპორტსმენი)

**გურამ რევაზის ძე საღარაძე** (დ. 21 მარტი, 1939, თბილისი) — ქართველი თავისუფალი სტილის მოჭიდავე. პირველი საშუალო და ქვესაშუალო წონითი კატეგორია (78 კგ). ტოკიოს ოლიმპიადის ვიცე-ჩემპიონი (1964, 78 კგ). მსოფლიოს ჩემპიონი (1963, სოფია, 78 კგ; 1965, მანჩესტერი, 78 კგ) და ვიცე-ჩემპიონი (1966, ტოლიდო, 78 კგ; 1967, დელი, 78 კგ). ევროპის ჩემპიონატის ბრინჯაოს პრიზიორი (1968, სკოპიე; 78კგ) და სსრკ ხალხთა სპარტაკიადის ვიცე-ჩემპიონი (1967). სსრკ ჩემპიონი (1964, ბაქო; 1965, თბილისი; 1966, ალმა-ატა) და ვიცე-ჩემპიონი (1967, მოსკოვი). სსრკ ჩემპიონატის ბრინჯაოს პრიზიორი (1968, მახაჩყალა). საბჭოთა კავშირის სპორტის დამსახურებული ოსტატი (1965). სპორტის რაინდი (2013). მეხიკოს 1968 წლის ოლიმპიადის წინ წონა შეიცვალა, მძიმე, 82 კგ წონით კატეგორიაში აინაცვლა, თუმცა ოლიმპიურ გუნდში ვერ მოხვდა და სპორტსმენის კარიერა დაასრულა. გამოირჩეოდა დიდი ფიზიკური ძალით, რასაც ემყარებოდა მისი ჭიდაობის ტექნიკა. სკკპ წევრი 1968 წლიდან. სსრკ დამსახურებული მწვრთნელი, საპატიო ნიშნის, ფილას, ღირსებისა და ვახტანგ გორგასლის II ხარისხის ორდენების კავალერი. 2003 წელს გურამ საღარაძეს თბილისის საპატიო მოქალაქის წოდება მიენიჭა.

1967 წელს დაამთავრა საქართველოს პოლიტექნიკური ინსტიტუტის კვების მრეწველობის ტექნოლოგიის ფაკულტეტი.

## საერთო შედეგები 
## ლიტერატურა 
* *ელგუჯა ბერიშვილი*, ქართული სპორტის ოქროს წიგნი, გვ. 107, თბილისი: პალიტრა L, 2013.

## ბიბლიოგრაფია
* 

## რესურსები ინტერნეტში 
* გურამ საღარაძე — ქართული სპორტი

კატეგორია:დაბადებული 21 მარტი
კატეგორია:დაბადებული 1939
კატეგორია:თბილისში დაბადებულები
კატეგორია:ქართველი მოჭიდავეები თავისუფალ სტილში
კატეგორია:საბჭოთა კავშირის სპორტის დამსახურებული ოსტატები
კატეგორია:საპატიო ნიშნის ორდენის კავალრები
კატეგორია:საქართველოს ღირსების ორდენის კავალრები
კატეგორია:ვახტანგ გორგასლის II ხარისხის ორდენის კავალრები
კატეგორია:თბილისის საპატიო მოქალაქეები (2003)
კატეგორია:ქართველი ოლიმპიური პრიზიორები
კატეგორია:ცოცხალი ადამიანები
კაროლაინ კენედი

**კაროლაინ კენედი** (დ. 27 ნოემბერი, 1957) — ამერიკელი ადვოკატი და დიპლომატი. მუშაობდა შეერთებული შტატების ელჩად იაპონიაში 2013 წლიდან 2017 წლამდე. კაროლაინ არის ჯონ კენედის შვილი.

კაროლაინის მეექვსე დაბადების დღემდე 5 დღე იყო დარჩენილი, როდესაც მამამისი მოკლეს, 1963 წლის 22 ნოემბერს. მომდევნო წელს, კაროლაინი, მისი დედა და უმცროსი ძმა დასახლდნენ მანჰეტენის ზემო ისტ-საიდში, სადაც დაამთავრეს სკოლა. კაროლაინმა დაამთავრა რედკლიფის კოლეჯი და მუშაობდა მანჰეტენის მეტროპოლიტენის ხელოვნების მუზეუმში, სადაც გაიცნო მისი მომავალი ქმარი, გამოფენის დიზაინერი ედვინ შლოსბერგი. მან მიიღო იურისპრუდენციის დოქტორის ხარისხი კოლუმბიის იურიდიულ სკოლაში. კენედის პროფესიულ ცხოვრებაში უმეტესი ნაწილი უჭირავს სამართალსა და პოლიტიკას, ასევე განათლების რეფორმასა და საქველმოქმედო საქმიანობას.

მას შემდეგ, რაც ობამამ სენატორი ჰილარი კლინტონი დანიშნა სახელმწიფო მდივნის თანამდებობაზე, კაროლაინმა გამოთქვა ინტერესი რომ ნიუ-იორკში კლინტონის ვაკანტურ თანამდებობაზე დაენიშნათ, მაგრამ ბოლო მომენტში პირადი მიზეზების გამო უკან დაიხია, საბოლოოდ კონგრესმენმა კირსენ გილიბრანდმა კაროლაინი დანიშნა როგორც ნიუ-იორკის ვიცე-სენატორი. 2013 წელს პრეზიდენტმა ობამამ კენედი დანიშნა იაპონიაში შეერთებული შტატების ელჩად.

## განათლება და პირადი ცხოვრება
კაროლაინ კენედი დაიბადა 1957 წლის 27 ნოემბერს მანჰეტენზე, ნიუ-იორკში. კაროლაინიის დაბადებამდე ერთი წლით ადრე, მის მშობლებს ჰყავდათ  ქალიშვილი, სახელად არაბელა. კაროლაინს ჰყავდა უმცროსი ძმა, ჯონ უმცროსი, რომელიც დაიბადა 1960 წელს. მისი ჩვილი ძმა, პატრიკი გარდაიცვალა ნაადრევი მშობიარობიდან 2 დღის შემდეგ, 1963 წელს. პირველი სამი წელი კაროლაინი მშობლებთან ცხოვრობდა ჯორჯტაუნში, ვაშინგტონში. როდესაც კაროლაინი სამი წლისა იყო, ოჯახი საცხოვრებლად თეთრ სახლში გადავიდა მას შემდეგ, რაც მამამისი შეერთებულიი შტატების პრეზიდენტი გახდა.

კაროლაინმა დაამთავრა ბრირლის სკოლა და 1975 წელს მასაჩუსეტსის კონკორდის აკადემია. კენედი იყო ფოტოგრაფის ასისტენტი 1976 წლის ზამთრის ოლიმპიადაზე, ინსბრუკში, ავსტრია. 1977 წელს იგი მუშაობდა სტაჟიორად ნიუ-იორკის Daily News–ში, კვირაში 156 აშშ დოლარს გამოიმუშავებდა. 1980 წელს მან ხელოვნების ბაკალავრის ხარისხი მიიღო ჰარვარდის უნივერსიტეტის რედკლიფის კოლეჯში. 1988 წელს მან მიიღო იურისტის დოქტორის ხარისხი კოლუმბიის იურიდიულ უნივერსიტეტში.

მეტროპოლიტენის ხელოვნების მუზეუმში მუშაობისას კენედი შეხვდა თავის მომავალ მეუღლეს, ექსპონატების დიზაინერ ედვინ შლოსბერგს. ისინი დაქორწინდნენ 1986 წელს, სენტერვილის ეკლესიაში, მასაჩუსეტსში. ზოგჯერ კენედის არასწორად მოიხსენიებენ „კაროლაინ კენედი შოლოსბერგად“, მაგრამ მას არ შეუცვლია გვარი ქორწინების დროს. კენედის სამი შვილი ჰყავს: როზ კენედი შლოსბერგი (დაიბადა 1988), ტატიანა სელია კენედი შლოსბერგი (დაიბადა 1990) და ჯონ ბუვირი კენედი შლოსბერგი, ცნობილი როგორც ჯეკი (დაიბადა 1993 წელს).

კენედი ფლობს დედამისის 375 აკრ (152 ჰა) ქონებას. New York Daily News-მა კენედის სუფთა ღირებულება 2008 წელს შეაფასა 100 მილიონ დოლარზე მეტად. 2013 წელს იაპონიაში ელჩად დანიშვნის დროს მისი ქონება 278 მილიონ აშშ დოლარს შეადგენდა.

## რესურსები ინტერნეტში
* 

## სქოლიო 
კატეგორია:დაბადებული 1957
კატეგორია:დაბადებული 27 ნოემბერი
კატეგორია:ამერიკელი დიპლომატები
კატეგორია:ამერიკელი ადვოკატები
კატეგორია:ცოცხალი ადამიანები
კატეგორია:აშშ-ის პრეზიდენტების შვილები
კატეგორია:ნიუ-იორკში დაბადებულები
ვანო გოგიტიძე

**ივანე (ვანო) გოგიტიძე** (დ. 25 იანვარი, 1952 — გ. 2 იანვარი, 2020) — ქართველი თეატრისა და კინოს მსახიობი. საქართველოს სსრ-ის დამსახურებული არტისტი (1990).

დაამთავრა შოთა რუსთაველის სახელობის თეატრალური ინსტიტუტის სამსახიობო ფაკულტეტი. 1973 წლიდან რუსთაველის თეატრის მსახიობი იყო. ამ თეატრში შესრულებული აქვს როლები: კოტე („ხანუმა“), ტატიშჩევი („ივანე მრისხანეს სიკვდილი“), პარისი („რომეო და ჯულიეტა“), ჯიმი („დაკრძალვა კალიფორნიაში“), ამერიკელი ჯარისკაცი („ას ერგასის დღე“), რაშიდა („მეშვიდე ცა“), რეგვენი, იოსები („კავკასიური ცარცის წრე“), კოსტა („თავისუფალი თემა“), კორნუოლი („მეფე ლირი“), დევინსონი („მარიამ სტიუარტი“), მეთორმეტი მსაჯული („თორმეტი განრისხებული მამაკაცი“) და სხვა. გადაღებულია რამდენიმე ფილმშიც.

## ფილმოგრაფია 
* 1979: „კაცია ადამიანი?!“ (ესტატე), რეჟ. სიკო დოლიძე, ქეთი დოლიძე
* 1983: „ბანდიტი აგურის ქარხნიდან“ (მირიანი ფეხბურთელი), რეჟ. გია მატარაძე
* 1985: „ვინ არის მეოთხე?“, რეჟ. ოთარ კობერიძე
* 2017: „სავარძელი“, რეჟ. ელდარ შენგელაია

## რესურსები ინტერნეტში
* 
* 

## სქოლიო 
კატეგორია:დაბადებული 25 იანვარი
კატეგორია:დაბადებული 1952
კატეგორია:გარდაცვლილი 2 იანვარი
კატეგორია:გარდაცვლილი 2020
კატეგორია:ქართველი მსახიობები
კატეგორია:საქართველოს სსრ-ის დამსახურებული არტისტები
კატეგორია:საქართველოს სახელმწიფო თეატრალური ინსტიტუტის კურსდამთავრებულები
ვანო
ჯავახეთის მმართველთა სია

ამ ჩამონათვალში შედიან ჯავახეთის მმართველები.
[thumb|right|275 px|[იბერია|იბერიის მეფეთა და ერისმთავართა გენეალოგიური ცხრილი VI-დან IX საუკუნემდე, კირილ თუმანოვის მიხედვით.]]

## ჯავახეთის და ხოლარძენეს ერისმთავრები 
### ხოსროიდები, ცნობილნი როგორც გუარამიდები
* 588-~590 : გუარამ I, ქართლის ერისმთავარი;
* ~590-627 : სტეფანოზ I, ქართლის ერისმთავარი;
* 627-~693 : გუარამ II, ქართლის ერისმთავარი;
* ~693-~748 : გუარამ III, ქართლის ერისმთავარი;
* ~748-779/80 : გუარამ IV ან გურგენ II;
* 779/80-786 : სტეფანოზ II, ქართლის ერისმთავარი.

### ბაგრატიდები 
* 786-807 : ადარნასე;
* 807-830 : აშოტ I დიდი, ქართლის ერისმთავარი;
* 830-881 : გუარამ V;
* 881-888 : ნასრა.

## იხილეთ აგრეთვე
* ჯავახეთი
* ხორძენე

## ლიტერატურა
* Cyrille Toumanoff, Les dynasties de la Caucasie chrétienne de l'Antiquité jusqu'au xixe siècle : Tables généalogiques et chronologiques, Rome, 1990, p. 542.
* Nodar Assatiani et Alexandre Bendianachvili, Histoire de la Géorgie, Paris, l'Harmattan, 1997, 335 p. ISBN 2-7384-6186-7.

## რესურსები ინტერნეტში
* მიტროპოლიტი ანანია ჯაფარიძე „არიან-ქართლი“, საეპისკოპოსოები ისტორიულ ივერიაში. საქართველოს ტექნიკური უნივერსიტეტი. რეალური ისტორიის დამდგენი საქართველოს საპატრიარქოს მუდმივმოქმედი კომისია. თბილისი, 2015. დამტკიცებულია მონოგრაფიად საქართველოს ტექნიკური უნივერსიტეტის სარედაქციო-საგამომცემლო საბჭოს მიერ. 06.06.2014, ოქმი №2.

კატეგორია:საქართველოს ისტორია
კატეგორია:მონარქთა სიები
გაგა ბახტიძე

**გაგა ბახტიძე ** (დ. 12 დეკემბერი, 1999, ზესტაფონი) — ქართველი მოჭიდავე (ძიუდო), ძიუდოში ჭაბუკებს შორის საქართველოს ჩემპიონატის ბრინჯაოს პრიზიორი (2014, 50  კგ ) და  ახალგაზრდებს შორის საქართველოს პირველობის ვერცხლის პრიზიორი (2018, 73 კგ). გაგა ბახტიძე სამბოში ჭაბუკებს შორის მსოფლიოს (2017, 65 კგ) და ევროპის ჩემპიონია (2017, 65 კგ). იგი ასევე  არის  სამბოში ახალგაზრდებს შორის ევროპის ჩემპიონი (2019, 68 კგ).

## საერთო შედეგები 
## რესურსები ინტერნეტში 
* გაგა ბახტიძე  — ქართული სპორტი

კატეგორია:დაბადებული 12 დეკემბერი
კატეგორია:დაბადებული 1999
კატეგორია:ზესტაფონის მუნიციპალიტეტში დაბადებულები
კატეგორია:ქართველი ძიუდოისტები
Apache OpenOffice

**Apache OpenOffice** (**AOO**) — საოფისე პროგრამების ნაკრები თავისუფალი და ღია საწყისი კოდით. არის პროექტ OpenOffice.org-ის ერთ-ერთი მემკვიდრე და IBM Lotus Symphony-ის პირდაპირი მემკვიდრე. ახლო ენათესავება LibreOffice-ის და NeoOffice-ის პროექტებს.

პაკეტი მოიცავს ტექსტურ პროცესორს (Writer), ცხრილს (Calc), პრეზენტაციების აპლიკაციას (Impress), სახატავი (Draw), ფორმულების რედაქტორი (Math) და მონაცემთა ბაზის მართვის აპლიკაციას (Base).

## სქოლიო 
კატეგორია:Apache Software Foundation-ის პროექტები
ეიჟა ვოლკმენი

მინი|ეიჟა ვოლკმენი Nico Vega-სთან ერთად.
**ეიჟა ვოლკმენი** (; დ. 4 მარტი, 1980, იუჯინი, ორეგონის შტატი) — ამერიკელი მომღერალი, კომპოზიტორი და მუსიკოსი. ის ცნობილი გახდა, როგორც ამერიკული ინდი ჯგუფის Nico Vega-ს სოლისტი. მან დენ რეინოლდსთან ერთად გამოუშვა EP ალბომი სახელწოდებით *Egeptyian*.

## ახალგაზრდობა 
**ეიჟა ვოლკმენი** ჯეიმ ვოლკმენისა და როჯინ მანას შვილია. ის დადიოდა სამხრეთ იუგენის საშუალო სკოლაში და დაამთავრა 1998 წელს, 18 წლის ასაკში. 2011 წლის 5 მარტს ეიჟა დაქორწინდა Imagine Dragons-ის სოლისტ დენ რეინოლდსზე. მათ ჰყავთ 3 ქალიშვილი და ერთი ვაჟი: ეროვ ივ რეინოლდსი (დაიბადა 2012 წლის 18 აგვისტოს), ტყუპი გოგოები ჯია ჯეიმზ და კოკო რეი რეინოლდსები (დაიბადნენ 2017 წლის 28 მარტს) და ვალენტინ რეინოლდსი (დაიბადა 2019 წლის 1 ოქტომბერს). 2018 წლის 26 აპრილს დენ რეინოლსმა განახცხადა, რომ 7 წლის ქორწინების შემდეგ, ისინი გაეყრას აპირებდნენ. მომდევნო დღეს კი ეიჟამ ეს ინფორმაცია დაადასტურა. თუმცა, 2018 წლის 6 ნოემბერს, Imagine Dragons-ის სინგლ *“Bad Liar”*-ის გამოსვლის შემდეგ, რეინოლდსმა განაცხადა, რომ ეიჟა და დენი ისევ ხვდებოდნენ ერთმანეთს და აღნიშნა,რომ ეიჟა დაეხმარა სიმღერის დაწერაში.

## კარიერა 
### Nico Vega (2005-აგრძელებს მუშაობას) 
ეიჟა ვოლკმენი სცენაზე პირველად 2005 წელს სოლო პერფორმანსით წარსდგა. მიუხედავად იმისა, რომ ჯგუფის წევრმა მაიკლ პენიამ ჯგუფი დატოვა მსახიობობის გასაგრძელებლად, 2007 წელს დენ ეპენდი (დრამერი) შეურთდა ჯგუფს და ჩამოყალიბდა ნიკო ვეგას ძირითადი სტრუქტურა. ამის შემდეგ ბენდმა გამოუშვა EP-ის სერიები. მათ ასევე ხელი მოაწერეს *MySpace Records*-ის ჩანაწერებს. ორი წლის შემდეგ ნიკო ვეგამ გამოუშვა სადებიუტო ალბომი. ამავე წლის ბოლოს ბენდი წარსდგა გასართობ პროგრამა *Last Call with Carson Daly*-ზე და ამის შემდეგ დაიწყეს ტური, რომელიც რამდენიმე წელს გაგრძელდა. მათი სინგლი *“Beast”* პოპულარული გახდა 2013 წელს *BioShock Infinite* რეკლამის საშუალებით, რის შედეგადაც სიმღერას 5 მილიონზე მეტი გადმოწერა და სტრიმი ჰქონდა.

ბენდის მეორე ალბომი, *Lead to light*, გამოვიდა 2014 წლის 22 ივლისს. ალბომის ერთ-ერთი სინგლი, „*I believe”* დაიწერა ეიჟას მეუღლესთან, დენ რეინოლდსთან ერთად, ხოლო ტრეკი *„Lighting”* ადამ ბრევინთან და ჯასთინ ვარფილდთან ერთად.

### Egeptyian (2010-2011) 
2010 წელს დენ რეინოლდსი და ეიჟა ვოლკემენი შეხვდნენ ერთმანეთს. დენმა ეიჟა მიიწვია, რათა რამდენიმე სიმღერის დასრულებაში დახმარებოდა.

### სოლო კარიერა (2015-აგრძელებს მუშაობას) 
2015 წელს რეინოლდსმა ახსენა რომ ვოლკემენი სოლო პროექტზე მუშაობდა. სოლო ალბომი *„Sandy”* გამოვიდა 2017 წლის 19 მაისს, მთავარი სინგლით *“My Man”*. ალბომის ჩაწერაში მონაწილეობდნენ ჯოშუა ჯეიმზი და პროდიუსერი ტიმ ედგარი.

## დისკოგრაფია 
### Nico Vega 
* *Nico Vega* (2009)
* *Lead To Light* (2014)

=== Egeptyian

## სქოლიო 
კატეგორია:დაბადებული 4 მარტი
კატეგორია:დაბადებული 1980
კატეგორია:ამერიკელი მომღერლები
კატეგორია:ცოცხალი ადამიანები
97 (რიცხვი)

**ოთხმოცდაჩვიდმეტი** — ოთხმოცდამეჩვიდმეტე ნატურალური რიცხვი. არის ოთხმოცდათექვსმეტის მომდევნო და ოთხმოცდათვრამეტის წინამდგომი. აღინიშნება სიმბოლოთი **97**. 97 არის კენტი და მარტივი რიცხვი. სიტყვა „ოთხმოცდაჩვიდმეტი“ რთული შედგენილობისაა და მისი პირვანდელი ვარიანტია ოთხი ოცი და შვიდ (იგულისხმება ოთხმოცდაათზე შვიდი ერთეულით მეტი).

## რესურსები ინტერნეტში
* Prime Curios! 97 from the Prime Pages

კატეგორია:რიცხვები
98 (რიცხვი)

**ოთხმოცდათვრამეტი** — ოთხმოცდამეთვრამეტე ნატურალური რიცხვი. არის ოთხმოცდაჩვიდმეტის მომდევნო და ოთხმოცდაცხრამეტის წინამდგომი. აღინიშნება სიმბოლოთი **98**. 98 არის ლუწი და შედგენილი რიცხვი. სიტყვა „ოთხმოცდათვრამეტი“ რთული შედგენილობისაა და მისი პირვანდელი ვარიანტია ოთხი ოცი და რვით მეტი (იგულისხმება ოთხმოცდაათზე რვა ერთეულით მეტი).

## რესურსები ინტერნეტში
* Prime Curios! 98 from the Prime Pages

კატეგორია:რიცხვები
99 (რიცხვი)

**ოთხმოცდაცხრამეტი** — ოთხმოცდამეცხრამეტე ნატურალური რიცხვი. არის ოთხმოცდათვრამეტის მომდევნო და ასის წინამდგომი. აღინიშნება სიმბოლოთი **99**. 99 არის კენტი და შედგენილი რიცხვი. სიტყვა „ოთხმოცდაცხრამეტი“ რთული შედგენილობისაა და მისი პირვანდელი ვარიანტია ოთხი ოცი და ცხრით მეტი (იგულისხმება ოთხმოცდაათზე ცხრა ერთეულით მეტი).

## რესურსები ინტერნეტში
* Prime Curios! 99 from the Prime Pages

კატეგორია:რიცხვები
100 (რიცხვი)

**ასი** — მეასე ნატურალური რიცხვი. არის ოთხმოცდაცხრამეტის მომდევნო და ას ერთის წინამდგომი. აღინიშნება სიმბოლოთი **100**. 100 არის ლუწი და შედგენილი რიცხვი. სიტყვა „ასი“ მარტივი შედგენილობისაა.
## საინტერესო ფაქტები 
100 არის ათის კვადრატი (იწერება, როგორც  10²). სი თავსართებიდან შეესაბამება ჰექტო....

100 ასევე პროცენტის საფუძველია (per cent ლათინურად ნიშნავს „ერთი ასზეს“), 100% აღნიშნავს მთელ ერთობლიობას. 

ასი არის პირველი ცხრა მარტივი რიცხვის ჯამი, ასევე წყვილი მარტივი რიცხვების ჯამი. მაგალითად: 3 + 97, 11 + 89, 17 + 83, 29 + 71, 41 + 59, და 47 + 53.
100 არის პირველი ოთხი ციფრის კუბების ჯამი (100 = 1³ + 2³ + 3³ + 4³). ეს დაკავშირებულია ნიკომაჩის თეორიას, რომლის მიხედვითაც .

26 + 62 = 100, აქედან გამომდინარე 100 არის ლეილანდის რიცხვი.
### სხვა ფაქტები
[მინი|მარცხნივ|ქართული 100 ლარიანი [შოთა რუსთაველის გამოსახულებით.]]
100 არის:
* წლების რაოდენობა საუკუნეში.
* საბერძნეთში, ინდოეთში, ისრაელში და ნეპალში 100 არის პოლიციის ტელეფონის ნომერი.
* ქვეყანათა უმეტესობაშ 100 არის ფულის ერთ-ერთი კუპიურა.
## რესურსები ინტერნეტში
*100
* Prime Curios! 100 from the Prime Pages

## სქოლიო
კატეგორია:რიცხვები
ჰოლიდეი გრეინჯერი

**ჰოლიდეი კლარკ გრეინჯერი** (ინგლ. Holliday Clark Grainger), აგრეთვე ცნობილია როგორც **ჰოლი გრეინჯერი** (ინგლ. Holly Grainger)(დ. 27 მარტი, 1988, მანჩესტერი, გაერთიანებული სამეფო) — ინგლისელი მსახიობი. სერიალში „როჯერი და როტენტროლი“ შესრულებული კეიტ ბეკეტის როლისათვის მიღებული აქვს BAFTA-ს ჯილდო. იგი ასევე ცნობილია სერიალ „ბორჯიებში“ შესრულებული ლუკრეცია ბორჯიასა და ფილმში „ბონი&კლაიდი“ შესრულებული ბონი პარკერის როლებით.

## ბავშვობა და განათლება 
ჰოლიდეი გრეინჯერი დაიბადა 1988 წლის 27 მარტს მანჩესტერში. გარდა ინგლისური ფესვებისა, აღსანიშნავია, რომ მისი ორივე ბაბუა წარმოშობით იტალიელია. მან 2006 წელს დაასრულა პარს ვუდის სკოლა და 2007 წლიდან სწავლა ლიდზის უნივერსიტეტში განაგრძო ინგლისური ლიტერატურის განხრით. მან აქ სწავლა მალევე მიატოვა და ღია უნივერსიტეტში გადავიდა სამსახიობო მიმართულებით. 

## კარიერა 
ჰოლიდეის სამსახიობო დებიუტი ჯერ კიდე 1994 წელს, 6 წლის ასაკში შედგა სერიალში „ყველა ჩუმად პრესტონის წინ“ შესრულებული კირსტის როლით. ორწლიანი პაუზის შემდეგ, 1996 წლიდან დაიწყო ფილმებსა და სერიალებში აქტიურად მონაწილეობა. 

მრავალი პატარა და ეპიზოდური როლის შემდეგ გრეინჯერი 2008 წელს პირველად დაამტკიცეს ერთ-ერთ მთავარ როლზე. ეს იყო სერიალ „მერლინში“ შესრულებული სოფიას როლი. ამას მოჰყვა 2009 წელს ფილმ „რობინ ჰუდში“ შესრულებული მეგის როლი. 

2011 წელს ჰოლიდეი დაამტკიცეს სერიალ „ბორჯიების“ ერთ-ერთ მთავარ — ლუკრეცია ბორჯიას როლზე, სადაც იგი რომის პაპ ალექსანდრე VI-ის უკანონო ქალიშვილს განასახიერებს, რომელსაც სამი უიღბლო ქორწინების შემდეგ რომანი აქვს თავის ძმასთან, ჩეზარე ბორჯიასთან. იგი „ბორჯიების“ ყველა სერიაში თამაშობდა, რომელთა გადაღებებიც 2013 წლამდე მიმდინარეობდა. ლუკრეციას როლმა ჰოლიდეის განსაკუთრებული წარმატება და აღიარება მოუტანა. ჯერ კიდევ ამ სერიალის გადაღების პროცესში იგი 2012 წელს ფილმში „ანა კარენინა“ დაამტკიცეს რუსი ბარონესის როლზე.

ჯერ კიდევ 2011 წელს, მან დიანა რივერსის როლი შეასრულა ფილმში „ჯეინ ეარი“. 

2012 წელს ფილმ „დიდ აღმოჩენებში“ შეასრულა ასევე მთავარი, ესტელა ჰავიშემის როლი, რასაც 2013 წელს ფილმში „ბონი&კლაიდი“ მისი ბონი პარკერის როლზე დამტკიცება მოჰყვა. ამჯერად მან ამერიკელი მძარცველი და მკვლელი ქალი განასახიერა, რამაც დიდი შთაბეჭდილება დატოვა მის გულშემატკივრებზე. 

2015 წელს ჰოლიდეი გადაიღეს ფილმში „კონკია“, სადაც მას კონკიას ბოროტი დის, ანასტასიას როლის შესრულება მოუწია. იგი ასევე ცნობილია 2017 წელს ფილმ „ტიტების სურნელში“ შესრულებული მოახლე მარიას როლით. ამ ფილმში მას ჰოლანდიელი გლეხი ქალის როლის შესრულება მოუხდა. 

2019 წელს ჰოლიდეი გრეინჯერი ორ მინისერიალსა და ერთ სრულმეტრაჟიან ფილმში გადაიღეს. 

## სქოლიო 
კატეგორია:დაბადებული 27 მარტი
კატეგორია:დაბადებული 1988
კატეგორია:ინგლისელი ქალი მსახიობები
კატეგორია:ინგლისელი ქალი კინომსახიობები
კატეგორია:ცოცხალი ადამიანები
გელა ბოლქვაძე

**გელა ბოლქვაძე** (დ. 16 თებერვალი, 1995, ბათუმი) — ქართველი მოჭიდავე (ბერძნულ-რომაული სტილი). საქართველოს ჩემპიონატის ვერცხლის პრიზიორი (2019, -82 კგ) და 23-წლამდელებს შორის ევროპის ჩემპიონი (2016, -75 კგ), მსოფლიოს და ევროპის ჩემპიონატების  ვერცხლის პრიზიორი (2017, -75 კგ). ასევე ახალგაზრდებს შორის მსოფლიოს ჩემპიონი (2015, -74 კგ) და ბრინჯაოს პრიზიორი (2014, -74 კგ). ახალგაზრდებს შორის ევროპის ჩემპიონი (2014, -74 კგ) და ბრინჯაოს პრიზიორი (2015, -74 კგ).

## საერთო შედეგები 
## რესურსები ინტერნეტში 
* გელა ბოლქვაძე  — ქართული სპორტი

კატეგორია:ქართველი მოჭიდავეები ბერძნულ-რომაულ სახეობაში
კატეგორია:დაბადებული 16 თებერვალი
კატეგორია:დაბადებული 1995
კატეგორია:ბათუმში დაბადებულები
კატეგორია:ცოცხალი ადამიანები
ტარიელ გაფრინდაშვილი

**ტარიელ გაფრინდაშვილი** (დ.19 აპრილი, 1996, თბილისი) — ქართველი სპორტსმენი (თავისუფალი ჭიდაობა) საქართველოს ჩემპიონატის ვერცხლის პრიზიორი (2019, 79 კგ) და ახალგაზრდებს შორის მსოფლიოსა და ევროპის ჩემპიონატების ბრინჯაოს პრიზიორი (2016, 74 კგ).

## საერთო შედეგები 
## რესურსები ინტერნეტში 
* ტარიელ გაფრინდაშვილი  — ქართული სპორტი

კატეგორია:დაბადებული 19 აპრილი
კატეგორია:დაბადებული 1996
კატეგორია:ქართველი მოჭიდავეები თავისუფალ სტილში
კატეგორია:თბილისში დაბადებულები
გელა ზაალიშვილი

**გელა ზაალიშვილი** (დ. 19 აგვისტო, 1999, თბილისი) – ქართველი მოჭიდავე (ძიუდო). ჭაბუკებს შორის ევროპის ჩემპიონატის მესამე პრიზიორი (2015, +90კგ) და ევროპის ახალგაზრდული ოლიმპიური ფესტივალის ბრინჯაოს მედალოსანი (2015, +90 კგ),ახალგაზრდებს შორის მსოფლიო ჩემპიონი (2018, ნასაუ, ბაჰამის კუნძულები, +100 კგ).

## საერთო შედეგები 
## რესურსები ინტერნეტში 
* გელა ზაალიშვილი— ქართული სპორტი

კატეგორია:დაბადებული 19 აგვისტო
კატეგორია:დაბადებული 1999
კატეგორია:თბილისში დაბადებულები
კატეგორია:ქართველი ძიუდოისტები
კატეგორია:ცოცხალი ადამიანები
ქლოი გრეის მორეცი

[მინი|ქლოი მორეცი [Hugo premiere|*Hugo*-ს პრემიერაზე 2014 წელს.]]
**ქლოი გრეის მორეცი** (, დ. 10 თებერვალი, 1997) — ამერიკელი მსახიობი. მსახიობობა 6 წლის ასაკში დაიწყო და თავდაპირველად მონაწილეობა მიიღო  საშინელებათა ფილმში სახელწოდებით *The Amityville Horror* (2005).

## ახალგაზრდობა 
ქლოი მორეცი დაიბადა ატლანტაში, ჯორჯიის შტატში და გაიზარდა კარტერვილში, ჯორჯიის შტატში. იგი ტერი დიუკისა და მაკოი მორეცის შვილია. ქლოის ჰყავს ოთხი ძმა: ბრენდონი, ტრევორი, კოლინი და ითანი. ქლოი დედასთან და ძმასთან - ტრევორთან ერთად გადავიდა საცხოვრებლად ნიუ-იორკში 2002 წელს, რადგან ტრევორი მიიღეს პროფესიულ საშემსრულებლო ხელოვნების სკოლაში, რამაც შემდგომ გამოიწვია ქლოის დაინტერესება ამ სფეროთი. ამასთანავე, მსახიობი თვლის, რომ მისი ოჯახი ძალიან რელიგიურია.

## სამსახიობო კარიერა 
### ადრეული როლები 
მისი სამსახიობო კარიერა დაიწყო ჰოლივუდში, სადაც  მოირგო მევიოლინეს როლი და ითამაშა ორი ეპიზოდი *CBS-*ის სერიალ *The Guardian*-ში. მან უფრო დიდი აღიარება 2005 წელს საშინელებათა ფილმით *The Amityville Horror*-ით მოიპოვა და მიიღო ახალგაზრდა შემსრულებლის ჯილდო.

### მოდა 
მორეცს მონაწილეობა აქვს მიღებული სხვადასხვა ფოტო გადაღებებში, ასევე აქვს ედითორიალები, სტატიები და ქოვერები შემდეგი ჟურნალებისათვის: *Flaunt*, *Vogue*, *Teen Vogue*, *Jalouse*, *Marie Claire*, *Interview*, *Elle,* *Love*, *Crash Magazine*, *InStyle* და სხვები. ის ასევე მიიწვიეს მოდის პრესტიჟულ ატელიეზე, როგორიცაა *Dior* გაზაფხული/ზაფხული 2013 პარიზის მოდის კვირეულზე. 2012 წელს მაქს მარას ხელმოწერით ქლოის მიენიჭა „მომავლის მაქს მარას სახის“ ჯილდო. 2012 წელს ის ასევე გახდა ამერიკული ტანსაცმლის *Aéropostale*-ის სახე და გამოჩნდა მათ მრავალ ვიდეოსა და რეპორტაჟებში. 2013 წელს ჟურნალმა *Elle*-მ ქლოის მიანიჭა "Next Future Icon Award" სახელი.

## პირადი ცხოვრება 
მორეცი ახლა Studio City-ში, ლოს ანჯელესში ცხოვრობს. მისი ძმა ბრენდონი ბიზნეს მენეჯერის თანამდებობაზეა, ტრევორი კი 2010 წლიდან ქლოის სამსახიობო კარიერაში ეხმარება და თან ახლავს მოგზაურობებსა და პრესასთან შეხვედრებში, როცა მშობლებს არ შეუძლიათ დასწრება.

ქლოი საჯაროდ უჭერს მხარს LGBT ადამიანების სრულ თანასწორბას. ის თავს ფემინისტად მიიჩნევს და უარს ამბობს იმ პერსონაჟების როლებზე, რომლებზეც თვლის, რომ სექსუალურად შევიწროეუბლნი არიან.  აღსანიშნავია, რომ 2014 წლის ოქტომბერში, ჟურნალ *Time*-ში ქლოი წლის 25 ყველაზე გავლენიან თინეიჯერების სიაში მოხვდა.

2016 წელს, კორეულ შოუში *The Brainiacs / Problematic Men* ქლოიმ საჯაროდ განაცხადა, რომ მხარს უჭეს ჰილარი კლინტონსა და ბერნი სანდერსს.

## სქოლიო 
კატეგორია:დაბადებული 10 თებერვალი
კატეგორია:დაბადებული 1997
კატეგორია:ამერიკელი მსახიობები
კატეგორია:ცოცხალი ადამიანები
ზვიად თევდორაშვილი

**ზვიად თევდორაშვილი** (დ. 30 ივლისი, 1998, თბილისი) — ქართველი მოჭიდავე. მსოფლისო ჩემპიონი (2016, 74 კგ) და ევროპის ჩემპიონატის ბრინჯაოს პრიზიორი (2017, 74 კგ) ახალგაზრდებს შორის.

## საერთო შედეგები 
## რესურსები ინტერნეტში 
* ზვიად თევდორაშვილი  — ქართული სპორტი

კატეგორია:დაბადებული 30 ივლისი
კატეგორია:დაბადებული 1998
კატეგორია:თბილისში დაბადებულები
კატეგორია:ქართველი სამბისტები
Apache Software Foundation

**Apache Software Foundation**, ასევე **ASF**, **ფონდი Apache** (IPA: , ) — ამერიკული არაკომერციული კორპორაცია, რომელიც ემსახურება Apache-ის ღია და თავისუფალი პროგრამული უზრუნველყოფის მხარდაჭერას. ფონდი ჩამოყალიბდა Apache Group-ისგან და დარეგისტრირდა კორპორაციად 1999 წლის 25 მარტს.

Apache Software Foundation არის ღია საწყისი კოდის მქონე პროგრამული უზრუნველყოფის შემმუშავებელთა დეცენტრალიზებული საზოგადოება. მათ მიერ წარმოებული პროგრამული უზრუნველყოფა ვრცელდება Apache-ის ლიცენზიით და არის თავისუფალი და ღია საწყისი კოდით. პროექტები, რომელსაც უძღვება Apache, ხასიათდებიან კოლაბორაციულობით, კონსენსუსზე დაფუძნებული შემუშავების პროცესითა და ღია და პრაგმატული პროგრამული ლიცენზიით. თითოეული პროექტი იმართება ტექნიკური ექსპერტების თვითარჩეული ჯგუფის მიერ, რომლებსაც აქტიურად შეაქვთ წვლილი პროექტში. ფონდი მერიტოკრატიულია, რაც ნიშნავს იმას, რომ ფონდის შეუძლია მხოლოდ მოხალისეებს, ვისაც აქტიურად შეაქვს წვლილი Apache-ის პროექტებში. ASF მიიჩნევა მეორე თაობის ღია საწყისი კოდის ორგანიზაციად, რაშიც იგულისხმება, რომ მისგან მიღებული კომერციული მხარდაჭერა არ იწვევს პლატფორმაზე დამოკიდებულების ეფექტის რისკს.

ფონდის ამოცენებს შორისაა, Apache-ის პროექტებზე მომუშავე მოხალისეების სამართლებრივი დაცვა და Apache-ის საფირმო სახელის სხვა ორგანიზაციების მიერ არამართლზომიერი და უნებართვო გამოყენების აღკვეთა. 

ყოველწლიურად ფონდი Apache ატარებს რამდენიმე კონფერენციას ApacheCon, რომელზეც განიხილავენ Apache-ის პროექტებსა და მასთან დაკავშირებულ ტექნოლოგიებს.
## ისტორია 
ფონდი Apache-ის ისტორია ბმაშია Apache HTTP Server-თან, რომლის შემუშავება დაიწყო 1993 წლის თებერვალში, როდესაც რვა შემმუშავებლისგან შემდგარი ჯგუფი შეუდგა NCSA HTTPd დემონის გაუმჯობესებას. ეს ჯგუფი ცნობილი გახდა სახელით Apache Group. 1999 წლის 25 მარტს დაფუძნდა პროგრამული უზრუნველყოფის ფონდი Apache. ფონდის პირველი ოფიციალური თათბირი გაიმართა 1999 წლის 13 აპრილს და საერთო შეთანხმებით ფონდი Apache-ის წევრების სია განისაზღვრა შემდეგნაირად: ბრაიან ბელენდორფი, კენ კორი, მიგელ გონსალესი, მარკ კოქსი. რალფ ენგელშალი, როი ფილდინგი, დეან გოდეტი, ბენ ჰაიდი, ჯიმ იაგიელსკი, ალექსეი კოსუტი, მარტინ კრემერი, ბენ ლორი, დაგ მაკექერნი. საბჭოს დამატებითი წევრების არჩევისა და სხვა სამართლებრივი საკითხების გადაწყვეტის მიზნით გამართული რამდენიმე თათბირის შემდეგ, საბოლოოდ გადაწყდა, რომ ფონდი Apache-ის დაფუძნების თარიღად არჩეულ იქნას 1999 წლის 1 ივნისი.

ფონდი აცხადებს, რომ სახელი „Apache“ არჩეულ იქნა „ამერიკის მკვიდრი აპაჩის ხალხის პატივსაცემად, რომლებიც განთქმულნი არიან მათი უპირატესი მეომრული სტრატეგიითა და ამოუშრეტელი გამძლეობით“.

## პროექტები 
Apache, პროგრამული უზრუნველყოფის შემუშავების პროცესებს ყოფს ნახევრად-ავტონომიურ დარგებად რომელსაც უწოდებენ „მაღალი დონის პროექტებს“  (ფორმალურად ცნობილია როგორც „პროექტების მართვის კომიტეტი“), რომელთაგან ზოგიერთი ასევე შეიცავს ქვეპროექტებს. FOSS-პროექტების მასპინძელი ზოგიერთი სხვა ორგანიზაციისაგან განსხვავებით, სანამ პროექტის მასპინძელი Apache გახდება, ჯერ უნდა მოხდეს მისი ლიცენზირება Apache-სთვის ჩუქების ან მონაწილის შეთანხმებით. ამგვარად, ფონდი Apache ღებულობს ინტელექტუალური საკუთრების აუცილებელ უფლებებს, მისი პროექტების შემუშავებისა და გავრცელებისათვის.

## დირექტორთა საბჭო 
## სქოლიო 
კატეგორია:1999 წელს დაარსებულები
კატეგორია:1999 წელს დაარსებული ორგანიზაციები
ბაკურციხის სამების ეკლესია

**ბაკურციხის სამების ეკლესია** — არქიტექტურული ძეგლი, მდებარეობს გურჯაანის მუნიციპალიტეტის სოფელ ბაკურციხის ცენტრალურ ნაწილში. განეკუთვნება გვიანდელ შუა საუკუნეებს. 

ეკლესია დარბაზულია, ნაგებია რიყისა და ნატეხი ქვით. კარ-სარკმელების ღიობებში კვადრატული აგურია გამოყენებული. გარედან შებათქაშებულია. 2009 წელს ძეგლს ჩაუტარდა სარეაბილიტაციო სამუშაოები. აღადგინეს კამარის თავზე არსებული სათავსი. ეკლესია გადაიხურა ღარისებრი კრამიტით, შესასვლელი ორია - სამხრეთიდან და დასავლეთიდან. ორივე კარი გარედან გადახურულია შეისრული თაღით, ხოლო შიგნით - ხის ძელით (თარაზულად). ეკლესიის შიდა სივრცე აღმოსავლეთით დასრულებულია ნახევარწრიული აფსიდით, რომელშიც თაღოვანი, გარედან დავიწროებული სარკმელია გაჭრილი. სარკმლის ორივე მხარეს თითო მოზრდილი სწორკუთხა ნიშაა. მსგავსი ნიშაა ჩრდილოთ კედლის დასავლეთ ნაწილშიც. აფსიდი გადახურულია წესიერი ფორმის კონქით, რომლის ნახევარწრიული თაღი წყობიდან ოდნავ შვერილ რიყის ქვის იმპოსტებს ეყრდნობა. დასავლეთ კედელში ერთი სწორკუთხა სარკმელია. იატაკი თიხატკეპლინია. დარბაზი გადახურულია რიყის ქვის ნახევარწრიული კამარით. 

## ლიტერატურა
კატეგორია:გურჯაანის მუნიციპალიტეტის ტაძრები
კარდანახის ფერისცვალების ეკლესია

**კარდანახის ფერისცვალების ეკლესია** — არქიტექტურული ძეგლი, მდებარეობს გურჯაანის მუნიციპალიტეტის სოფელ კარდანახში, შინმოუსვლელთა პარკის ტერიტორიაზე. განეკუთვნება შუა საუკუნეებს. ეკლესიისგან საძირკველის დონეზე შემორჩენილია ჩრდილო-დასავლეთ კუთხე. გეგმა არ იკითხება. დაფარულია მცენარეებით.

## ლიტერატურა
კატეგორია:გურჯაანის მუნიციპალიტეტის ტაძრები
ნენსი ასტორი

**ნენსი ასტორი** (დ. 19 მაისი, 1879 — გ. 2 მაისი, 1964) — იყო ამერიკელი ქალი პოლიტიკოსი,რომელიც გახდა მეორე ქალი დეპუტატი,სადეპუტატო მანდატს ფლობა 1919 დან 1945 წლამდე,პირველი ქალი დეპუტატი კონსტანცი მარკიევიჩი გახდა 1918 წელს,მაგრამ უარი თქვა თანამდებობაზე პარტიული პოლიტიკის გამო.

ასტორი ამერიკის მოქალაქე იყო, რომელიც ინგლისში 26 წლის ასაკში გადავიდა და იქორწინა ვალდორფ ასტორზე,მიაღწია წარმატებას და შევიდა ლორდთა პალატაში,ამის შემდგომ აქტიური პოლიტიკური კარიერა დაიწყო,1919 წელს გახდა თემთა პალატის დეპუტატი.მისი პირველი ქმარი იყო ამერიკელი რობერტ გოლდ შოუ II, წყვილი ქორწინებიდან  ოთხი წლის შემდეგ დაშორდა  1903 წელს.

## ადრეული ცხოვრება
ნენსი დაიბადა დენვილში, ვირჯინიაში. ბიზნესმენ Chiswell Dabney Langhorne-ის 11 შვილიდან მერვე იყო,მონობის გაუქმების შემდეგ ნენსის ოჯახი სიღატაკეში ცხოვრობდა,მისი დაბადების შემდეგ ნენსის მამამ სამსახური იშოვნა თამბაქოს აუქციონერად.

1892 წლისთვის, როდესაც ნენსი ცამეტი წლის იყო, მამამისმა ხელახლა განამდიდრა თავისი ქონება და ააშენა სახლი. მოგვიანებით ოჯახი გადავიდა სამკვიდროში, რომელიც მდებარეობდა ვირჯინიის ალბემარლის ოლქში.
ნენსი ლანჰორნს ჰყავდა ოთხი და , დები ცნობილი იყვნენ თავისი სილამაზით; ნენსიმ და მისი და ირინემ დაამთავრეს ნიუ – იორკის სკოლა. სკოლაში ნენსი შეხვდა თავის პირველ მეუღლეს,  რობერტ გოლდ შოუს II- ს, პოლკოვნიკ რობერტ გოლდ შოუს პირველ ბიძაშვილს, რომელიც მეთაურობდა მასაჩუსეტსის 54-ე პოლკში, საკავშირო არმიაში არსებულ პირველ დანაყოფს, რომელიც შედგებოდა აფრო-ამერიკელებისგან. ისინი დაქორწინდნენ ნიუ იორკში 1897 წლის 27 ოქტომბერს, როდესაც ნენსი 18 წლის იყო.

ქორწინება უბედური გამოდგა. შოუს მეგობრებმა განაცხადეს, რომ ნენსი ქორწინების შემდეგ გახდა  ხისტი; მისმა მეგობრებმა თქვეს, რომ შოუ იყო მოძალადე ალკოჰოლიკი. მათ ოთხწლიანი ქორწინების დროს მათ შეეძინათ ერთი ვაჟი, რობერტ გოლდ შოუ III (რომელსაც ბობი ერქვა). ნენსის რობერტთან ქორწინების დროს ბევრჯერ დატოვა, პირველი მათგანი თაფლობის თვეში. 1903 წელს ნენსის დედა გარდაიცვალა; იმ პერიოდში ნენსი განქორწინდა შოუსთან , და დაბრუნდა მამის სახლში.

ნენსი  გაემგზავრა ინგლისში და შეუყვარდა ქვეყანა. ნენსი ინგლისში ბენდიერი იყო, ნენსი და მისი უმცროსი და  ფილისი ერთად გადავიდნენ ინგლისში 1905 წელს. მათი უფროსი და ირინე დაქორწინდა მხატვარ ჩარლზ დანანა გიბსონზე.

ნენსი ცნობილი გახდა ინგლისურ საზოგადოებაში, როგორც საინტერესო და მახვილგონივრული ამერიკელი ქალი, იმ დროს,  უამრავი მდიდარი ახალგაზრდა ამერიკელი ქალი დაქორწინდა ინგლისში.

## რესურსები ინტერნეტში
* 
*ეროვნული არქივი ასტორზე

## სქოლიო 
კატეგორია:დაბადებული 1879
კატეგორია:დაბადებული 19 მაისი
კატეგორია:გარდაცვლილი 2 მაისი
კატეგორია:გარდაცვლილი 1964
კატეგორია:ბრიტანელი პოლიტიკოსები
კარდანახის წმინდა ელიას ეკლესია

**კარდანახის წმინდა ელიას ეკლესია** — არქიტექტურული ძეგლი. მდებარეობს კახეთის მხარის გურჯაანის მუნიციპალიტეტში, სოფელ კარდანახში, ჭანყვაურთაანთ მინდროში. განეკუთვნება გვიანდელ შუა საუკუნეებს. 

ეკლესია დარბაზულია, ნაგებია რიყის ფლეთილი ქვით და კირის ხსნარით. დაზიანებულია — მთლიანადაა დანგრეული ჩრდილოეთ კედელი აღმოსავლეთ შუა ადგილას განგრეულია, საპირე ქვები შემორჩენილ კედლებზე ჩამოცვენილია. ინტერიერი მიწითაა ამოვსებული. გეგმით სწორკუთხა ეკლესიის შესასვლელი დასავლეთიდან ყოფილა. აღმოსავლეთით არაწესიერი ნახევარწრის ფორმის აფსიდია, რომელიც დარბაზისაგან მხრებითაა გამოყოფილი.

## ლიტერატურა
კატეგორია:გურჯაანის მუნიციპალიტეტის ტაძრები
კარდანახის ღვთისმშობლის ეკლესია

**კარდანახის ღვთისმშობლის ეკლესია** — არქიტექტურული ძეგლი, დგას გურჯაანის მუნიციპალიტეტის სოფელ კარდანახის სამხრეთ-დასავლეთ განაპირას შინმოუსვლელთა პარკთან. განეკუთვნება გვიან შუა საუკუნეს. 

ეკლესია დარბაზულია (103 x 63 მეტრი) ნაგებია რიყის ქვითა და კირის ხსნარით გვიანდ, შეკეთების დროს გამოუყენებიათ აგური. ძლიერ დაზიანებულია კედლები დაახლოებით 2-2,2 მ სიმაღლეზეა შემორჩენილი. კარ-სარკმლებს გადახურვები აღარ აქვთ. ეკლესიაში შესავლელი სამხრეთიდანაა. აღმოსავლეთით ნახევარწრიული აფსიდია, რომლის შუაში სარკმელიცაა გაჭრილი. აფსიდის გვერდებში სხავადასხვა ზომის ორ-ორი ნიშაა, მათგან მოზრდილები თაღოვანია და იატაკის დონიდან იწყება. მომცრო ნიშნები კი სწორკუთხაა. სარკმლის ქვემოთ კედელზე ნახევარწრიული ტრაპეზია მიდგმული. აფსიდი დარბაზისგან გამოყოფილია მხრებით, გძრივ კედლებზე შემორჩენილია პილასტრის ფრაგმენტი. სამხრეთ კედელში ერთი სარკმელია გაჭრილი. XX საუკუნეში ადგილობრივ მოსახლეობას ეკლესია კრამიტით გადაუხურავს. 

## ლიტერატურა
კატეგორია:გურჯაანის მუნიციპალიტეტის ტაძრები